17.7.2023
SK
Úradný vestník Európskej únie
C 252/35
— uložil Campine povinnosť nahradiť všetky trovy tohto konania a konania pred Všeobecným súdom.
Odvolacie dôvody a hlavné tvrdenia V prvom odvolacom dôvode Komisia tvrdí, že Všeobecný súd sa dopustil nesprávneho právneho posúdenia, keď rozhodol, že Komisia porušila článok 266 ods.
1 ZFEÚ tým, že odmietla zaplatiť spoločnostiam Campine a Campine Recycling (ďalej spoločne len „Campine“) úroky z omeškania za oneskorenú platbu vo výške sadzby ECB REFI zvýšenej o 3,5 %, keď 11. decembra 2019 vrátila sumu zníženia pokuty, ktorú Campine predbežne zaplatila na základe rozhodnutia Komisie C(2017)900 final (1) z 8. februára 2017 vo veci AT.40018, pri vykonávaní rozsudku Všeobecného súdu zo 7. novembra 2019 vo veci T-240/17, a to za obdobie odo dňa predbežnej platby do vrátenia tejto sumy.
Na podporu prvého odvolacieho dôvodu Komisia tvrdí, že: (i) Všeobecný súd sa dopustil nesprávneho právneho posúdenia, keď konštatoval, že boli splnené podmienky žaloby o náhradu škody (prvá časť prvého odvolacieho dôvodu); (ii) Všeobecný súd sa dopustil nesprávneho právneho posúdenia tým, že nesprávne uplatnil právo EÚ týkajúce sa úrokov uplatniteľných na to, aby sa vyhovelo rozsudkom, ktorými sa zrušujú alebo znižujú pokuty v oblasti hospodárskej súťaže (druhá časť prvého odvolacieho dôvodu); (iii) Všeobecný súd nesprávne rozhodol, že Komisia porušila článok 266 ods.
1 ZFEÚ tým, že nevyplatila úroky z omeškania vo výške požadovanej Campine (tretia časť prvého odvolacieho dôvodu); (iv) napadnutý rozsudok je v rozpore s judikatúrou pred rozsudkom Printeos (štvrtá časť prvého odvolacieho dôvodu); (v) Všeobecný súd sa dopustil nesprávneho posúdenia, keď rozhodol, že účinky ex tunc rozsudkov, ktorými boli zrušené pokuty za porušenie pravidiel hospodárskej súťaže, vedú k retroaktívnej povinnosti vrátiť pokuty pred ich zrušením (piata časť prvého odvolacieho dôvodu); (vi) Všeobecný súd nesprávne rozhodol, že povinnosť zaplatiť úroky z omeškania odo dňa predbežného zaplatenia pokuty zníženej Súdnym dvorom neznižuje odstrašujúci účinok tejto pokuty (šiesta časť prvého odvolacieho dôvodu).
V prípade, že Súdny dvor zamietne prvý odvolací dôvod, Komisia vo svojom druhom odvolacom dôvode tvrdí, že Všeobecný súd sa dopustil nesprávneho právneho posúdenia, keď rozhodol, že Komisia je povinná zaplatiť úroky z omeškania vo výške sadzby ECB REFI zvýšenej o 3,5 %.
V rámci tretieho odvolacieho dôvodu Komisia tvrdí, že Všeobecný súd sa dopustil nesprávneho právneho posúdenia, keď rozhodol, že Komisia dlhuje zložené úroky odo dňa čiastočného vrátenia pokuty.
(1)
Rozhodnutie Komisie C(2017) 900 final z 8. februára 2017 týkajúce sa konania podľa článku 101 ZFEÚ (Vec AT.40018 – Recyklácia automobilových batérií).
Odvolanie podané 19. mája 2023: SE proti rozsudku Všeobecného súdu (štvrtá komora) z 8. marca 2023 vo veci T-763/21, SE/Komisia (Vec C-309/23 P) (2023/C 252/39) Jazyk konania: angličtina Účastníci konania Odvolateľ: SE (v zastúpení: L. Levi, avocate)